


EELNÕU

Äriseadustiku muutmise ja sellega seonduvalt teiste seaduste muutmise seadus


§ 1. Äriseadustiku muutmine 

Äriseadustikus tehakse järgmised muudatused: 

1) seadustikku täiendatakse §-ga 2361 järgmises sõnastuses:

„§ 2361. Suurema hääleõigusega aktsia

(1) Põhikirjaga võib ette näha, et osa aktsiaid annavad suurema hääleõiguse (edaspidi suurema hääleõigusega aktsia). Suurema hääleõigusega aktsiad moodustavad eraldi aktsialiigi. 

(2) Suurem hääleõigus võib olla kuni kümnekordne võrreldes käesoleva seadustiku §-s 236 ette nähtud hääleõigusega.

(3) Sellise otsuse tegemiseks, millega nähakse osa aktsiatele ette suurem hääleõigus või seda muudetakse, on vaja kõigi aktsionäride nõusolekut.

(4) Suurem hääleõigus ei kehti audiitori valimise otsuse tegemisel. 

(5) Kui aktsiaseltsi aktsiatega kaubeldakse reguleeritud turul või mitmepoolses kauplemissüsteemis, lõpeb suurem hääleõigus sellise aktsia võõrandamisel. Põhikirjas tuleb ette näha, millist liiki aktsiaks suurema hääleõigusega aktsia muutub, kui suurem hääleõigus aktsia võõrandamisel lõpeb. Aktsionär peab viivitamata teavitama juhatust suurema hääleõigusega aktsia võõrandamisest.“; 

2) paragrahvi 281 lõike 1 punkte 1 ja 2 täiendatakse pärast sõna „aktsiakapitalist“ tekstiosaga „või kellele kuulub rohkem kui 1 protsent häältest“;

3) paragrahvi 292 lõike 1 punkti 2, § 293 lõiget 2 ja lõike 3 esimest lauset, § 2931 lõike 4 esimest lauset, § 304 lõike 6 esimest lauset, § 319 lõiget 5 ning § 321 lõike 3 esimest lauset täiendatakse pärast sõna „aktsiakapitalist“ sõnadega „või häältest“;

4) paragrahvi 297 lõike 6 teises lauses asendatakse tekstiosa „antud vähemalt 2/3 üldkoosolekul esindatud häältest“ tekstiosaga „aktsionärid, kelle aktsiatega on esindatud vähemalt 2/3 aktsiakapitalist“;

5) paragrahvi 3637 lõikes 1 asendatakse tekstiosa „antud vähemalt 95/100 aktsiatega esindatud häältest“ tekstiosaga „aktsionärid, kelle aktsiatega on esindatud vähemalt 95/100 aktsiakapitalist“;

6) paragrahvi 4211 lõikes 3 asendatakse tekstiosa „antud vähemalt 9/10 üldkoosolekul aktsiatega esindatud häältest“ tekstiosaga „aktsionärid, kelle aktsiatega on esindatud vähemalt 9/10 aktsiakapitalist“;

7) seaduse normitehnilist märkust täiendatakse tekstiosaga „Euroopa Parlamendi ja nõukogu direktiiv (EL) 2024/2810, mis käsitleb mitu häält andvate aktsiatega aktsiastruktuure äriühingutes, kes taotlevad oma aktsiate kauplemisele võtmist mitmepoolses kauplemissüsteemis (ELT L, 2024/2810, 14.11.2024).“.

§ 2. Raamatupidamise seaduse muutmine

Raamatupidamise seaduses tehakse järgmised muudatused:

1) seadust täiendatakse §-ga 243 järgmises sõnastuses:

„§ 243. Suurema hääleõigusega aktsiatega aktsiaseltsi tegevusaruanne

Investorite kaitse ja läbipaistvuse tagamise eesmärgil esitatakse ning avalikustatakse lisaks käesoleva seaduse §-s 24 sätestatud nõuete järgimisele sellise aktsiaseltsi tegevusaruandes, kes on emiteerinud äriseadustiku §-s 2361 sätestatud suuremat hääleõigust andvaid aktsiaid, järgmine teave:

1) aktsiaseltsi aktsiastruktuur, näidates ära aktsialiigid, sealhulgas väärtpaberid, mis ei ole kauplemisele võetud lepinguriigi reguleeritud väärtpaberiturul või mitmepoolses kauplemissüsteemis, ning iga aktsialiigi puhul asjaomase liigi aktsiatega seotud õigused ja kohustused, aktsiate protsentuaalne osakaal kogu aktsiakapitalis või aktsiate koguarvus ja asjaomase liigi aktsiatega seotud häälte koguarv;

2) aktsiate võõrandamise piirangud, sealhulgas aktsiaseltsile teada olevad aktsionäridevahelised kokkulepped, mille tulemuseks võivad olla võõrandamise piirangud;

3) aktsiatega seotud hääleõiguse piirangud, sealhulgas aktsiaseltsile teada olevad aktsionäridevahelised kokkulepped, mille tulemuseks võivad olla hääleõiguse piirangud;

4) aktsiaseltsile teada olevad suurema hääleõigusega aktsiaid omavate rohkem kui viit protsenti aktsiaseltsi kõigi aktsiate hääleõigusest esindavate füüsilisest isikust aktsionäride nimed või juriidilisest isikust aktsionäride andmed ning kohaldataval juhul nende füüsiliste isikute nimed või selliste juriidiliste isikute andmed, kes võivad kasutada hääleõigust nimetatud aktsionäride nimel.“;

2) paragrahvi 62 täiendatakse lõikega 25 järgmises sõnastuses:

„(25) Käesoleva seaduse § 243 kohaldatakse majandusaasta aruannete suhtes aruandeperioodide kohta, mis algavad 2027. aasta 1. jaanuaril või hiljem.“;

3) seaduse normitehnilist märkust täiendatakse tekstiosaga: „Euroopa Parlamendi ja nõukogu direktiiv (EL) 2024/2810, mis käsitleb mitu häält andvate aktsiatega aktsiastruktuure äriühingutes, kes taotlevad oma aktsiate kauplemisele võtmist mitmepoolses kauplemissüsteemis (ELT L, 2024/2810, 14.11.2024).“.

§ 3. Riigivaraseaduse muutmine

Riigivaraseaduses tehakse järgmised muudatused:

1) paragrahvi 37 lõike 4 punktis 1 asendatakse tekstiosa „on väiksem kui 10 protsenti äriühingu aktsia- või osakapitalist“ tekstiosaga „annab vähem kui 10 protsenti hääleõigusest“;

2) paragrahvi 50 lõike 1 kolmandat lauset täiendatakse pärast sõna „väärtpaberitest“ sõnadega „või hääleõigusest“;

3) paragrahvi 75 lõikes 1 asendatakse tekstiosa „olla väiksem kui 10 protsenti äriühingu aktsia- või osakapitalist“ tekstiosaga „anda vähem kui 10 protsenti hääleõigusest“;

4) paragrahvi 76 lõikes 1 asendatakse sõnad „protsendi suuruse osaluse“ sõnadega „protsenti hääleõigusest“;

5) paragrahvi 81 lõike 1 punktis 3 asendatakse sõnad „riigi osaluse“ sõnadega „riigi hääleõiguse“;

6) seadust täiendatakse normitehnilise märkusega järgmises sõnastuses: 

„1 Euroopa Parlamendi ja nõukogu direktiiv (EL) 2024/2810, mis käsitleb mitu häält andvate aktsiatega aktsiastruktuure äriühingutes, kes taotlevad oma aktsiate kauplemisele võtmist mitmepoolses kauplemissüsteemis (ELT L, 2024/2810, 14.11.2024).“.

§ 4. Väärtpaberituru seaduse muutmine

Väärtpaberituru seaduses tehakse järgmised muudatused:

1) paragrahvi 15 täiendatakse lõikega 8 järgmises sõnastuses: 

„(8) Investorite kaitse ja läbipaistvuse tagamise eesmärgil esitatakse ning avalikustatakse käesoleva paragrahvi lõikes 1 nimetatud prospektis, lõikes 4 nimetatud kasvuemissiooniprospektis ja lõikes 6 nimetatud teabes ühtlasi raamatupidamise seaduse § 243 kohaselt tegevusaruandes nõutav teave.“;

2) paragrahvi 1321 lõiget 1 täiendatakse pärast tekstiosa „1–5“ tekstiosaga „, 8“;

3) paragrahvi 1325 täiendatakse lõigetega 5 ja 6 järgmises sõnastuses:

„(5) Korraldaja ei või keelduda aktsiaseltsi aktsiate kauplemisele võtmisest põhjusel, et aktsiaselts on emiteerinud äriseadustiku §-s 2361 sätestatud suurema hääleõigusega aktsiaid.

(6) Korraldaja tagab, et suurema hääleõigusega aktsiaid emiteerinud emitendi aktsiad, mis on turul kauplemisele võetud, oleksid selliselt selgelt identifitseeritud.“; 

4) paragrahvi 1631 lõike 7 teist lauset täiendatakse pärast tekstiosa „5–7“ tekstiosaga „ning § 1325 lõigetes 5 ja 6“;

5) seaduse 222. peatükki täiendatakse §-ga 2118 järgmises sõnastuses:

„§ 2118. Suurema hääleõigusega aktsiate olemasolust teavitamine

Turul või mitmepoolses kauplemissüsteemis kaubeldava aktsia emitent on kohustatud teavitama turu või mitmepoolse kauplemissüsteemi korraldajat suurema hääleõigusega aktsiate olemasolust.“;

6) seaduse normitehnilist märkust täiendatakse tekstiosaga „Euroopa Parlamendi ja nõukogu direktiiv (EL) 2024/2810, mis käsitleb mitu häält andvate aktsiatega aktsiastruktuure äriühingutes, kes taotlevad oma aktsiate kauplemisele võtmist mitmepoolses kauplemissüsteemis (ELT L, 2024/2810, 14.11.2024).“.

